Operación Triunfo 2018

**Operación Triunfo 2018**, tamén coñecido polas súas siglas **OT 2018**, é a décima edición do programa de televisión musical *Operación Triunfo* de La 1 de Televisión Española. O programa, que conta cunha duración provisional de 91 días, foi estreado o 19 de setembro de 2018, sendo líder de audiencia, cultivando un 20,5% de cota de pantalla en prime time. Durante o resto das súas emisións, o programa continuou rexistrando bos datos de audiencia, aínda que, ao longo das semanas, mostrou unha clara tendencia descendente nos seus datos.
## Desenvolvemento 
O 7 de febreiro de 2018, anunciouse que RTVE renovaría Operación Triunfo no seu Consello de Administración de marzo para unha nova edición en outono. Finalmente, foi o 28 de febreiro cando o Consello de Administración de RTVE aprobaba por unanimidade a renovación do programa de Gestmusic por unha décima edición, que chegaría en setembro do mesmo ano.
A décima edición do programa conta cun total de 14 galas, que no seu conxunto supoñen un custo de 11 millóns de euros, nos que van incluídos os custos da canle 24 horas e os resumos diarios, entre outros gastos alleos ás galas en directo. Así mesmo, o concurso volve servir como preselección de España para o Festival de Eurovisión 2019, feito que se confirmou o 14 de setembro, durante a rolda de prensa na que se presentou a edición, e que, ademais, contemplaban as bases do concurso.

### Instalacións  
Un ano máis, os estudos do Parc Audiovisual de Catalunya, situados en Terrassa, acollen tanto o estudo como a academia. As instalacións, que ocupan 2.200 metros cadrados, contan cun edificio de tres plantas, utilizado como academia e un renovado estudo de grandes dimensións e de alta tecnoloxía que dobra tanto o tamaño como a capacidade do seu antecesor en 2017, contando con case 1.000 espectadores de público.

### Seleccións 
O 14 de maio anunciáronse as cidades que acolleron as seleccións.
A novidade das seleccións desta edición foron os *#OTCover*, que consistiu en que as mellores actuacións subidas ás redes sociais baixo ese mesmo *hashtag* gañaron un pase directo para evitar as colas de espera. En total, 16 769 persoas presentáronse ás probas de selección.

A fase final do casting deu comezo o 28 de agosto no Parc Audiovisual de Catalunya, en Terrassa, e prolongouse durante tres días.

## Equipo 
### Presentadores 
Igual que na edición anterior, Roberto Leal é o encargado de presentar as galas. Ademais, Noemí Galera e Ricky Merino ocúpanse de presentar "El chat".

### Profesores 
O claustro da academia está formado por:
* Noemí Galera, directora da academia, presentadora de "El chat".
* Manu Guix, director musical.
* Vicky Gómez, coreógrafa.
* Mamen Márquez, directora vocal e profesora de Técnica vocal.
* Joan Carles Capdevila, *coach* vocal.
* Laura Andrés, *coach* vocal.
* Javier Calvo e Javier Ambrossi, profesores de interpretación (día 43 a 91).
* Itziar Castro, profesora de interpretación (día 1 a 42).
* Miqui Puig, profesor de Cultura musical.
* Andrea Vilallonga, profesora de Imaxe e protocolo.
* Xuan Lan, profesora de ioga.
* Magali Dalix e Gotzon Mantuliz, profesores de Forma física e vida sa.
* Rubén Salvador, profesor de Bailes de salón.
* Cristina Burgos, profesora de Hip/Hop.
* Sheila Ortega, profesora de Danzas urbanas.
* Chris Nash, profesor de Inglés.
* Ana Amengual, profesora de Dietética.

#### Profesores anteriores 
O 31 de outubro de 2018, por primeira vez na historia do programa, Gestmusic, en consenso co equipo encargado de RTVE, tomou a decisión unilateral de prescindir de Itziar Castro como profesora de interpretación, por "non conseguir os obxectivos esperados na súa área, onde o traballo cos concursantes non deu o resultado esperado nas Galas". Así pois, a participación de Castro na academia finalizou durante a sexta semana de concurso, abandonando o seu posto tras a gala do mércores.

### Xurado 
* Manuel Martos, produtor executivo de Universal Music.
* Joe Pérez-Orive, director de mercadotecnia de Live Nation.
* Ana Torroja, cantante, exvocalista de Mecano.

Ao mesmo tempo, en cada gala cóntase cun cuarto xurado invitado:
* Tony Aguilar (Gala 1)
* Julia Gómez Cora (Gala 2)
* Rosana (Gala 2): en substitución de Ana Torroja
* Wally Lopez (Gala 3)
* David Otero (Gala 4)
* Javier Llano (Gala 5)
* Carlos Jean (Gala 6)
* Brisa Fenoy (Gala 7)
* Ruth Lorenzo (Gala 8)
* Pastora Soler (Gala 9)
* Paco Tomás (Gala 10)
* Ana Belén (Gala 11): en substitución de Ana Torroja

## Emisión 
*Galas:
** Mércores: en La 1 e TVE Internacional ás 22:35.
**Domingo: repetición da gala do mércores ás 11:05 en La 1.
*Chats: 
** Ao finalizar as galas en directo (01:15) en La 1 e TVE Internacional.
*Outros contidos:
** Canal 24h OT de 8:30 a 23:00 en YouTube.
** Resumo diario en Clan ás 00:00 e tamén na canle de YouTube de RTVE.

## Concursantes 
## Estatísticas semanais 
### Votacións dos concursantes 
Após o xuízo do xurado, os concursantes decidían, a través dunha votación, que compañeiro/a desexaban salvar do nomeamento.

*  Concursante nomeado/a, salvado/a polo voto dos seus compañeiros.
*  Concursante nomeado/a, falto/a do voto de salvamento dos seus profesores e compañeiros.
*  Concursante expulsado/a.

### Expulsións 
O público votaba para salvar ao seu concursante favorito, polo tanto, o/a expulsado/a é o/a concursante coa porcentaxe de votos máis baixa.
	 
* Gala 0: Carlos Right (42%) / **Rodrigo** (37%) / **Luis** (21%).
* Gala 2: Sabela (78,8) / **Alfonso** (21,2%).
* Gala 3: Dave (80%) / **África** (20%).
* Gala 4: Damion (65%) / **Joan Garrido** (35%).
* Gala 5: Carlos Right (62%) / **Dave** (38%).
* Gala 6: Marta (59%) / **Damion** (41%).
* Gala 7: Marilia (50,2%) / **Noelia** (49,8%).
* Gala 8: Marilia (57%) / **Carlos Right** (43%).
* Gala 9: Marta (53%) / **Marilia** (47%).
* Gala 10: Marta (57%) / **María** (43%).
* Gala 11: Sabela (64%) / **Marta** (36%).
* Gala 12: Sabela (43%) / Julia (37%) / **Miki** (20%).

## Audiencias 
Estas son as audiencias que obtivo o programa *Operación Triunfo 2018*.
### Galas 
### Programas especiais
: Líder da noite.
: Récord de audiencia.

## Notas 
## Véxase tamén 
### Ligazóns externas 
* Web oficial do programa en La 1
* Web oficial do programa en Gestmusic
* Facebook oficial
* Twitter oficial
* Instagram oficial